

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กันยายน ๒๕64

เรื่อง การโอนเงินเบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่น ประจำปีงบประมาณ พ.ศ. 2564 เหลือจ่าย

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3090 ลงวันที่ 6 ตุลาคม 2563

สิ่งที่ส่งมาด้วย รายงานงบประมาณคงเหลือเงินเบี้ยยังชีพผู้สูงอายุและเงินเบี้ยความพิการขององค์กรปกครอง ส่วนท้องถิ่น ประจำปีงบประมาณ พ.ศ. 2564 จำนวน 2 ชุด

ตามที่กรมส่งเสริมการปกครองท้องถิ่น ได้แจ้งหลักเกณฑ์และวิธีปฏิบัติในการจ่ายเงินเบี้ยยังชีพผู้สูงอายุและเงินเบี้ยความพิการให้คนพิการขององค์กรปกครองส่วนท้องถิ่น ตามโครงการบูรณาการฐานข้อมูลสวัสดิการสังคม ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกรมบัญชีกลางว่า ได้ตรวจสอบจำนวนเงิน เบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่น ประจำปีงบประมาณ พ.ศ. 2564 พบว่ามีงบประมาณเบี้ยยังชีพผู้สูงอายุและเงินเบี้ยความพิการเหลือจ่าย โดยกรมบัญชีกลางได้ดำเนินการโอนเงินเหลือจ่ายดังกล่าวเข้าบัญชีเงินฝากธนาคารเงินอุดหนุนทั่วไปขององค์กรปกครองส่วนท้องถิ่น ในวันที่ 27 กันยายน 2564 เรียบร้อยแล้ว จึงขอความร่วมมือจังหวัดแจ้งองค์กรปกครองส่วนท้องถิ่นทราบ และหากองค์กรปกครองส่วนท้องถิ่นมีการยืมเงินสะสมทดรองจ่ายเป็นค่าเบี้ยยังชีพ สามารถพิจารณา นำเงินดังกล่าวไปชดใช้เงินยืมเงินสะสม ทั้งนี้ ให้องค์กรปกครองส่วนท้องถิ่นรายงานผลการดำเนินการดังกล่าว ให้กรมส่งเสริมการปกครองท้องถิ่นทราบด้วย รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

## ขอแสดงความนับถือ

อธิบดีกรมส่งเสริมการปกครองท้องถิ่น